Blaze7451/Wiki-th-20250601 huggingface dataset:
มหาวิทยาลัยพรินซ์ตัน

มหาวิทยาลัยพรินซ์ตัน (Princeton University) เป็นมหาวิทยาลัยเอกชนของสหรัฐอเมริกา ตั้งอยู่ที่เมืองพรินซ์ตัน ในรัฐนิวเจอร์ซีย์ ก่อตั้งเมื่อ พ.ศ. 2289 (ค.ศ. 1746) เป็นมหาวิทยาลัยเก่าแก่อันดับ 4 ของประเทศ โดยเมื่อก่อตั้งใช้ชื่อว่า วิทยาลัยนิวเจอร์ซีย์ แล้วเปลี่ยนชื่อเป็น "มหาวิทยาลัยพรินซ์ตัน" ในปี พ.ศ. 2439 (ค.ศ. 1896) หลังจากย้ายมาที่เมืองพรินซ์ตัน
ถึงแม้ว่ามหาวิทยาลัยพรินซ์ตันจะมีการเปิดสอนในระดับปริญญาโทและปริญญาเอก ชื่อเสียงของมหาวิทยาลัยพรินซ์ตันมาจากการศึกษาในระดับปริญญาตรี นอกจากนี้ยังคงได้ชื่อว่าเป็นมหาวิทยาลัยที่มีห้องสมุดใหญ่เป็นอันดับต้นของโลก
จำนวนนักศึกษาใน พ.ศ. 2548 มีประมาณ 6,500 คน

**ศิษย์เก่าที่มีชื่อเสียง**
 จอห์น เอฟ. เคนเนดี ประธานาธิบดีคนที่ 35 ของสหรัฐอเมริกา (ลาออกก่อนจบการศึกษา)- เจมส์ แมดิสัน ประธานาธิบดีคนที่ 4 ของสหรัฐอเมริกา - วิลเลียม โคลบี ผู้บริหารหน่วยซีไอเอในช่วงประธานาธิบดีริชาร์ด นิกซัน- จอห์น แนช นักเศรษฐศาสตร์ชาวอเมริกัน ผู้ได้รับรางวัลโนเบลสาขาเศรษฐศาสตร์- แอนเดรีย จุง ประธานบริหารบริษัทเอวอน- เจฟฟ์ เบซอส ผู้ก่อตั้งเว็บไซต์ Amazon.com- จอห์น แคตซ์แมน สถาปนิกผู้ก่อตั้ง พรินซ์ตันรีวิว- เอริก ชมิดต์ ประธานบริหารกูเกิล- แกรี เบกเกอร์ นักเศรษฐศาสตร์ได้รับรางวัลโนเบลในปี 2535- แอลัน ทัวริง นักวิทยาศาสตร์ บิดาของวงการวิทยาการคอมพิวเตอร์- บรูก ชิลดส์ นักแสดงหญิงชาวอเมริกัน- โรเบิร์ต เวนชูรี สถาปนิกชาวอเมริกันผู้ได้รับรางวัลพริตซ์เกอร์- เวนท์เวิร์ท มิลเลอร์ นักแสดงชาย จากซีรีส์ แผนลับแหกคุกนรก- อี ซึงมัน ประธานาธิบดีคนแรกของสาธารณรัฐเกาหลี- ริชาร์ด ไฟน์แมน นักฟิสิกส์ชาวอเมริกัน ผู้ได้รับรางวัลโนเบลจากผลงานสร้างสรรค์ทฤษฎีพลศาสตร์ไฟฟ้าเชิงควอนตัม (quantum electrodynamic)

**ชาวไทย**
 บัณฑูร ล่ำซำ ประธานเจ้าหน้าที่บริหารธนาคารกสิกร (จบสาขาวิชาวิศวกรรมเคมี)- ศาสตราจารย์ ดร. วิมลสิทธิ์ หรยางกูร คณบดีคณะสถาปัตยกรรมศาสตร์และการผังเมือง มหาวิทยาลัยธรรมศาสตร์- ผู้ช่วยศาสตราจารย์ ดร. ปราณี ทิพย์รัตน์ อาจารย์คณะรัฐศาสตร์ จุฬาลงกรณ์มหาวิทยาลัย

**อ้างอิง**

**แหล่งข้อมูลอื่น**
  เว็บไซต์มหาวิทยาลัยพรินซ์ตัน
พรินซ์ตัน
ไลฟ์ดอร์

ไลฟ์ดอร์ (Livedoor Co., Ltd.; 株式会社ライブドア; TYO: 4753) เป็นผู้ให้บริการอินเทอร์เน็ต ตั้งอยู่ที่กรุงโตเกียว ประเทศญี่ปุ่น ดำเนินงานเว็บท่าและธุรกิจอื่น ๆ ไลฟ์ดอร์ก่อตั้งและนำการบริหารโดย ทากาฟูมิ โฮริเอะ
ด้วยพนักงานกว่า 1,000 คน บริษัทได้เติบโตเป็นหนึ่งในธุรกิจอินเทอร์เน็ตชั้นนำ และรวมถึงเป็นหนึ่งในบริษัทถูกกล่าวถึงมากที่สุดของประเทศ เนื่องจากการเข้าควบคุมและควบรวมกิจการบ่อยครั้งเพื่อการเติบโต

**แหล่งข้อมูลอื่น**
  Livedoor.com
ลไฟ์ดอร์
หมวดหมู่:บริษัทที่ก่อตั้งในปี พ.ศ. 2538
บ้านอับดุลราฮิม

บ้านอับดุลราฮิม
บ้านอับดุลราฮิม ตั้งอยู่ที่บ้านเลขที่ 960 ถนนพระรามที่ 4 แขวงสีลม เขตบางรัก กรุงเทพมหานคร ด้านหลังคืออาคารอับดุลราฮิม เพลสซึ่งเป็นสำนักงานสูง 34 ชั้น โดยมีประชุม อับดุลราฮิม เป็นเจ้าของ สร้างเมื่อประมาณปี พ.ศ. 2450–2451 โดยบิดาของคุณประชุมตั้งใจสร้างเป็นบ้านพักตากอากาศแบบบังกะโลที่หัวหิน เนื่องจากไม่มีเวลาไปพักตากอากาศถึงหัวหิน จึงมาสร้างในกรุงเทพฯ แทน 
ในปี พ.ศ. 2523 ได้มีการบูรณะซ่อมแซมกระเบื้องที่แตกและต่อเติมห้องชั้นล่างเพิ่มอีกส่วนหนึ่งโดย หม่อมราชวงศ์จักรรถ จิตรพงศ์ อดีตปลัดกระทรวงวัฒนธรรม

**ลักษณะอาคาร**
เป็นอาคารบ้านไม้ 2 ชั้น หลังคาทรงมนิลา คือหลังคาปั้นหยาที่เปิดหน้าจั่ว มุงกระเบื้องว่าว เสาโครงสร้างชั้นล่างเป็นปูนส่วนโครงสร้างชั้นบน พื้นและผนังเป็นไม้ ด้านหน้าอาคารเป็นมุขทั้ง 2 ข้างยื่นออกมา คลุมด้วยหลังคาปีกนก ส่วนพักอาศัยยกพื้นสูง ใต้ถุนโล่ง ใช้เป็นที่นั่งเล่น พักผ่อน และรับแขก มีช่องระบายอากาศบานเกล็ดไม้เหนือหน้าต่างหน้าจั่ว หลังคาประดับไม้ฉลุลวดลายที่มีความละเอียดสวยงาม เป็นลักษณะสถาปัตยกรรมช่วงปลายสมัยรัชกาลที่ 5 ต่อต้นรัชกาลที่ 6 
บ้านอับดุลราฮิมได้รับรางวัลอาคารอนุรักษ์ดีเด่นประจำปี พ.ศ. 2525 จากสมาคมสถาปนิกสยาม 

**อ้างอิง**
  รายละเอียดบ้านอับดุลราฮิม date=2007-03-11  จากเว็บไซต์อาษา

**แหล่งข้อมูลอื่น**
100.538821
อับดุลราฮิม
อับดุลราฮิม
หมวดหมู่:โบราณสถานในเขตบางรัก
เซาท์พาร์ก

เซาท์พาร์ก (South Park) เป็นภาพยนตร์การ์ตูนอเมริกันสร้างโดยแมตต์ สโตน และเทรย์ พาร์เกอร์ ออกฉายทาง คอเมดีเซนทรัล ตั้งแต่ปี พ.ศ. 2540 โดยเป็นเรื่องราวของนักเรียนประถม 4 คน (เริ่มเรื่องอยู่ ป.3 ปัจจุบันอยู่ ป. 4) ผจญภัยในที่ต่างๆ ภายในเมืองเล็กๆชื่อ เซาท์พาร์ก ในรัฐโคโลราโด ลักษณะตัวละครเริ่มออกแบบจากการตัดกล่องกระดาษมาประกอบเป็นรูปร่าง เนื้อเรื่องของเซาท์พาร์กจะเกี่ยวกับเหตุการณ์ปัจจุบัน โดยจะเน้นในลักษณะล้อเลียน ประชด เสียดสีสังคม
เซาท์พาร์กได้ชื่อว่าเป็นการ์ตูนที่มีเรื่องราวเกี่ยวเหตุการณ์ปัจจุบันมาก ยกตัวเอย่างเช่นตอน วินาศกรรม 11 กันยายน พ.ศ. 2544 หลังจากนั้นไม่นานเซาท์พาร์กมีตอนที่ เด็ก 4 คนได้เดินทางไปอิรักและเจอกับ บินลาเดน หรืออย่างตอน ที่พีเอสพีออกวางตลาด ตัวละครในเรื่องเซาท์พาร์กก็ถือเครื่องพีเอสพีเล่น หรือแม้แต่เหตุการณ์เทอร์รี ชายโว เซาท์พาร์กก็มีเรื่องราวเหตุการณ์หลังจากนั้น ซึ่งตอนนี้เองที่เซาท์พาร์กได้รับรางวัลเอมมี
ปัจจุบันปี พ.ศ. 2561 เซาท์พาร์กได้ดำเนินมาถึงซีซั่นที่ 22 และมีภาพยนตร์หนึ่งเรื่องคือSouth Park: Bigger, Longer & Uncut รวมถึงมีดีวีดีและโฮมวิดีโอภาคพิเศษอีกหลายตอนไม่ว่าจะเป็น South Park:Imaginationland , The Cult of Cartman , A Little Box of Butters และ Christmas Time in South Park และวิดีโอเกมเช่น South Park The Stick Of Truth

**ตัวละครหลัก**
 สแตน มาร์ช- ไคล์ โบรลอฟสกี- อีริก คาร์ตแมน- เคนนี แมคคอร์มิก

**เรื่องล้อเลียนในเซาท์พาร์ก**
ในเซาท์พาร์กมีเรื่องล้อเลียนมากมายกับทุกเรื่อง รวมถึงเหตุการ์ปัจจุบันต่าง ๆ ส่วนหนึ่งของเรื่องที่ถูกล้อเลียนได้แก่ คนอ้วน คนดำ คนยิว คนเอเชีย คนพิการ บิลล์ เกตส์ ไมเคิล แจ็กสันที่ผ่าตัดศัลยกรรมจมูก หรือแม้แต่ พระเยซูต่อสู้กับซานตาคลอส

**แหล่งข้อมูลอื่น**
  เว็บไซต์อย่างเป็นทางการ-  เว็บไซต์เซาท์พาร์กที่ คอเมดีเซ็นทรัล date=2004-07-27 

หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชัน
หมวดหมู่:รายการโทรทัศน์ภาษาอังกฤษ
หมวดหมู่:ตัวละครกลุ่มสี่
หมวดหมู่:แอนิเมชันเกี่ยวกับความหลากหลายทางเพศ
หมวดหมู่:รายการโทรทัศน์ที่มีฉากในรัฐโคโลราโด
หมวดหมู่:ผลงานที่ถูกแบนในจีน
มหาวิทยาลัยลีไฮ

มหาวิทยาลัยลีไฮ (Lehigh University) เป็นมหาวิทยาลัยเอกชนในสหรัฐอเมริกา ตั้งอยู่ที่เมืองเบทเลเฮม รัฐเพนซิลเวเนีย (อยู่ห่างจากฟิลาเดลเฟีย และ นิวยอร์กซิตี ประมาณ 100 กม. มหาวิทยาลัยก่อตั้งในปี พ.ศ. 2408 (ค.ศ. 1865) มีชื่อเสียงในด้าน ศิลปะ วิทยาศาสตร์ วิศวกรรมศาสตร์ การบริหารธุรกิจ ศึกษาศาสตร์ และปรัชญา ในปัจจุบัน (พ.ศ. 2548) นักศึกษาในมหาวิทยาลัยมีประมาณ 6,500 คน

**แหล่งข้อมูลอื่น**
  เว็บไซต์มหาวิทยาลัยลีไฮ
ลีไฮ
มหาวิทยาลัยบอลล์สเตต

หอนาฬิกาแชเฟอร์ มหาวิทยาลัยบอลล์สเตต
มหาวิทยาลัยบอลล์สเตต (Ball State University) เป็นมหาวิทยาลัยรัฐในสหรัฐอเมริกา ตั้งอยู่ที่เมืองมันซี ในรัฐอินดีแอนา บอลล์เสตตก่อตั้งในปี พ.ศ. 2461 (ค.ศ. 1918) เนื้อที่ของมหาวิทยาลัยมีมากกว่า 1000 เอเคอร์ โดยมีนักศึกษามากกว่า 20,000 คน มหาวิทยาลัยมีชื่อเสียงในด้านสถาปัตยกรรมศาสตร์ ครุศาสตร์ มานุษยวิทยา และด้านอื่นๆ ศิษย์เก่าที่มีชื่อเสียงได้แก่ เดวิด เลตเทอร์แมน พิธีกรทอล์กโชว์ และ จอห์น ชแนตเตอร์ ผู้ก่อตั้งธุรกิจพิซซาปาปา จอห์น
มหาวิทยาลัยบอลล์สเตต ได้รับการจัดอันดับเป็นมหาวิทยาลัยอันดับ 1 ที่ใช้เทคโนโลยีอินเทอร์เน็ตไร้สายทั่วมหาวิทยาลัยมากที่สุดในปี พ.ศ. 2548 โดยทำการสำรวจโดยบริษัทอินเทล

**อ้างอิง**

**แหล่งข้อมูลอื่น**
  เว็บไซต์มหาวิทยาลัยบอลล์สเตต
บอลล์สเตต
มหาวิทยาลัยซีราคิวส์

ควอดของมหาวิทยาลัยซีราคิวส์
มหาวิทยาลัยซีราคิวส์ (Syracuse University) เป็นมหาวิทยาลัยเอกชนในเมืองซีราคิวส์ รัฐนิวยอร์ก สหรัฐอเมริกา ก่อตั้งในปี พ.ศ. 2375 (ค.ศ. 1832) มีนักศึกษาประมาณ 18,000 คน (พ.ศ. 2548)
มหาวิทยาลัยซีราคิวส์มีชื่อเสียงในด้านสถาปัตยกรรมศาสตร์ และนอกจากนี้ยังมีชื่อเสียงในด้านทีมบาสเกตบอลของมหาวิทยาลัย โดยเป็นแชมป์บาสเกตบอล ในปี พ.ศ. 2546 ในการแข่งขันไฟนอลโฟร์ที่นิวออร์ลีนส์ ชนะมหาวิทยาลัยแคนซัส 81-78

**อ้างอิง**

**แหล่งข้อมูลอื่น**
  เว็บไซต์มหาวิทยาลัยซีราคิวส์
ซีราคิวส์
มหาวิทยาลัยออเบิร์น

แซมฟอร์ดฮอลล์ มหาวิทยาลัยออเบิร์น
มหาวิทยาลัยออเบิร์น (Auburn University) มหาวิทยาลัยรัฐของสหรัฐอเมริกา ตั้งอยู่ที่เมืองออเบิร์นในรัฐแอละแบมา ก่อตั้งในปี พ.ศ. 2399 (ค.ศ. 1856) ในปัจจุบันมีนักศึกษากว่า 23,000 คน อาจารย์กว่า 1,200 คน เป็นมหาวิทยาลัยที่ใหญ่ที่สุดในรัฐ ออเบิร์นเป็นมหาวิทยาลัยหนึ่งในเพียง 13 มหาวิทยาลัยของสหรัฐที่เป็นทั้งศูนย์วิจัยประเภท land-grant, sea-grant, และ space-grant
ศิษย์เก่าที่มีชื่อเสียงของมหาวิทยาลัย ได้แก่- จิมมี เวลส์ ผู้ก่อตั้งวิกิพีเดีย- จิมมี บัฟเฟตต์ นักร้องอเมริกัน- ชารลส์ บาร์กเลย์ นักกีฬาบาสเกตบอล (ไม่จบการศึกษา)- รูดี จอห์นสัน นักกีฬาอเมริกันฟุตบอล- Samuel Ginn ผู้บุกเบิกการโทรคมนาคมไร้สาย และอดีตประธานโวดาโฟน- Joe Forehand former CEO of Accenture- Timothy D. Cook Chief Executive Officer of Apple Inc.,- Jason Campbell NFL quarterback of Oakland Raiders- Pat Sullivan the Heisman Trophy winner in 1971 and currently head coach for Samford University- Vincent Edward "Bo" Jackson  the Heisman Trophy winner in 1985
*Cam Newton the Heisman Trophy winer in 2010 and NFL number 1 pick in 2010 for Carolina Panthers

**อ้างอิง**

**แหล่งข้อมูลอื่น**
  เว็บไซต์มหาวิทยาลัยออเบิร์น
ออเบิร์น
AU

AU หรือ Au สามารถหมายถึง- ทองคำ มีสัญลักษณ์ธาตุ คือ Au- หน่วยดาราศาสตร์ อักษรย่อของ Astronomical Unit- มหาวิทยาลัยอัสสัมชัญ (Assumption University) มหาวิทยาลัยในประเทศไทยตั้งอยู่ในกรุงเทพมหานครและสมุทรปราการ- มหาวิทยาลัยออเบิร์น (Auburn University) มหาวิทยาลัยในสหรัฐอเมริกาตั้งอยู่ในเมืองออเบิร์น
40

40 (สี่สิบ) เป็นจำนวนธรรมชาติที่อยู่ถัดจาก 39 (สามสิบเก้า) และอยู่ก่อนหน้า 41 (สี่สิบเอ็ด)

**คำเติมนำหน้า**
 ภาษากรีก - tetraconta-- ภาษาละติน - quatroginti-

**ความหมาย**
 ปี พ.ศ. 40 และ ค.ศ. 40- 40 เป็นเลขอะตอม ของ เซอร์โคเนียม- อุณหภูมิ ลบ 40 องศาเซลเซียส มีค่าเท่ากับ ลบ 40 องศาฟาเรนไฮต์- นิตยสารแม็กซิม กล่าวว่าชีวิตผู้ชายเริ่มต้นที่อายุ 40- 40 เป็นชื่อเพลงของวง U2- เหล้าวอดก้าของรัสเซีย มีแอลกอฮอล์ 40%- 40 เมตร เท่ากับ 1 เส้น

**ในทางคณิตศาสตร์**
หมวดหมู่:จำนวนเต็ม
บรรดาศักดิ์

บรรดาศักดิ์ คือระดับชั้นหรือชั้นยศของขุนนางในประเทศที่มีการปกครองระบอบกษัตริย์

**ดูเพิ่ม**
 บรรดาศักดิ์ไทย สำหรับยศของขุนนางไทย- บรรดาศักดิ์ยุโรป หรือที่เรียกว่า "เปียร์" สำหรับยศขุนนางในทวีปยุโรป- บรรดาศักดิ์อังกฤษ สำหรับยศของขุนนางอังกฤษ
หมวดหมู่:การเมือง
หมวดหมู่:การปกครอง
หมวดหมู่:บรรดาศักดิ์
นิติธร ล้ำเหลือ

นิติธร ล้ำเหลือ นกเขา หรือที่รู้จักกันในชื่อ "ทนายนกเขา" เป็นทนายความที่รับว่าความคดีเกี่ยวกับสิทธิมนุษยชน และการใช้อำนาจที่ไม่เป็นธรรมของหน่วยงานภาครัฐ ปัจจุบันเป็นกรรมการฝ่ายสิทธิมนุษยชนประจำสภาทนายความในพระบรมราชูปถัมภ์ และแกนนำคณะหลอมรวมประชาชน

**ประวัติ**
เกิดเมื่อวันที่ 19 พฤษภาคม พ.ศ. 2508 จบการศึกษาปริญญาตรีนิติศาสตรบัณฑิตและปริญญาโทนิติศาสตรมหาบัณฑิต สาขากฎหมายพัฒนา จากคณะนิติศาสตร์ มหาวิทยาลัยรามคำแหง ตั้งสำนักงานกฎหมาย KAT ตั้งอยู่ที่อาคารพญาไทพลาซ่า ชั้น 17 ซึ่งเป็นที่อยู่ของเขาด้วยเช่นเดียวกัน มีชื่อเสียงจากคดีฟ้องร้องต่อศาลปกครอง คดีการแปรรูปรัฐวิสาหกิจ การไฟฟ้าฝ่ายผลิตแห่งประเทศไทย การปิโตรเลียมแห่งประเทศไทย คดีแถลงการณ์ร่วมไทย-กัมพูชา กรณีเสนอปราสาทพระวิหารเป็นมรดกโลกขัดต่อรัฐธรรมนูญ  และคดีการเมือง เช่น คดีนายยงยุทธ ติยะไพรัชทุจริตการเลือกตั้ง พ.ศ. 2550 จนนำไปสู่การยุบพรรคเมืองในเวลาต่อมา  คดีการเลือกตั้ง 2 เมษายน พ.ศ. 2549 เป็นโมฆะ เป็นต้น

**การชุมนุมทางการเมือง**
นายนิติธร เคยเข้าร่วมการชุมนุมกับพันธมิตรประชาชนเพื่อประชาธิปไตย (พธม.) มาก่อนทั้งในปี พ.ศ. 2549 และ พ.ศ. 2551 โดยมีบทบาทเป็นทนายความดูแลเรื่องคดีความทางกฎหมายให้แก่กลุ่ม
ในวิกฤตการณ์การเมืองไทย พ.ศ. 2556–2557 นายนิติธรได้เข้าร่วมชุมนุมกับกองทัพประชาชนโค่นระบอบทักษิณ (กปท.) ที่สวนลุมพินี จากนั้นเมื่อกปท.ได้ย้ายสถานที่ชุมนุมจากสวนลุมพินีเข้าปิดล้อมทำเนียบรัฐบาล ในวันที่ 7 ตุลาคม พ.ศ. 2556 จนถึงวันที่ 10 ตุลาคม ปีเดียวกัน เมื่อรัฐบาลได้ประกาศพระราชบัญญัติความมั่นคงฉุกเฉิน (พ.ร.บ.ความมั่นคงฯ) ขึ้นมาใช้ และเจ้าหน้าที่ตำรวจได้รุกคืบเข้ามาขอคืนพื้นที่ ทางแกนนำกปท.ได้ตัดสินใจที่จะกลับไปชุมนุมยังสวนลุมพินีที่เดิม ยังความไม่พอใจแก่ผู้ชุมนุมบางส่วน ซึ่งรวมถึงนายนิติธรด้วย ทั้งหมดจึงได้เคลื่อนย้ายสถานที่ชุมนุมไปยังที่แยกอุรุพงษ์ เขตราชเวที แทน ซึ่งเป็นพื้นที่นอกเขตพระราชบัญญัติฯ และร่วมกับแกนนำนักศึกษามหาวิทยาลัยรามคำแหง ก่อตั้งกลุ่มชุมนุมขึ้นมาใหม่ คือ เครือข่ายนักศึกษาประชาชนปฏิรูปประเทศไทย (คปท.) ซึ่งต่อมาได้ชุมนุมคู่ขนานกับการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ไปด้วย
ในวันที่ 14 พฤษภาคม พ.ศ. 2557 จากการชุมนุมในครั้งนี้ ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย  นายนิติธรเป็นผู้ต้องหาหมายเลขที่ 11 
ต่อมา นิติธรก่อตั้งกลุ่มประชาชนคนไทย เพื่อเคลื่อนไหวทางการเมืองตอ่ต้านรัฐบาลของพลเอกประยุทธ์ จันทร์โอชา  ก่อนที่ต่อมา นิติธรได้นำกลุ่มประชาชนคนไทยเดิม รวมเข้ากับ คณะสามัคคีประชาชนเพื่อประเทศไทย ของนายจตุพร พรหมพันธุ์ ก่อตั้งเป็น "คณะหลอมรวมประชาชน" เพื่อเคลื่อนไหวจนถึงปัจจุบัน

**อ้างอิง**
หมวดหมู่:นักกฎหมายชาวไทย
หมวดหมู่:นักสิทธิมนุษยชน
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:พันธมิตรประชาชนเพื่อประชาธิปไตย
หมวดหมู่:นักการเมืองที่เป็นแนวร่วมกปปส.
ยูเอสนิวส์แอนด์เวิลด์รีพอร์ต

สัญลักษณ์ของยูเอสนิวส์
ภาพประตูหน้าของสำนักงานใหญ่ในวอชิงตัน ดี.ซี.
ยูเอสนิวส์แอนด์เวิลด์รีพอร์ต (U.S. News & World Report) เป็นนิตยสารรายสัปดาห์ มีสำนักงานอยู่ที่กรุงวอชิงตัน ดี.ซี. เริ่มก่อตั้งในปี พ.ศ. 2476 ในชื่อ ยูเอสนิวส์ และได้รวมเข้ากับบริษัท "เวิลด์รีพอร์ต" ในปี พ.ศ. 2527 ยูเอสนิวส์ได้ชื่อว่าเป็นนิตยสารที่มีลักษณะการเขียนที่เป็นกลางมากกว่า นิตยสารในลักษณะเดียวกันซึ่งได้แก่ไทม์ และนิวส์วีก

**อันดับมหาวิทยาลัย**
นิตยสารยูเอสนิวส์แอนด์เวิลด์รีพอร์ต มีการจัดอันดับมหาวิทยาลัยในหลายสาขาวิชา ซึ่งรวมถึงนิติศาสตร์ วิศวกรรมศาสตร์ บริหารธุรกิจ แพทยศาสตร์ และในด้านอื่นๆ

**ดูเพิ่ม**
 อันดับมหาวิทยาลัยในสหรัฐอเมริกา

**แหล่งข้อมูลอื่น**
  เว็บไซต์ของยูเอสนิวส์แอนด์เวิลด์รีพอร์ต-  อันดับมหาวิทยาลัยในระดับปริญญาตรี-  อันดับมหาวิทยาลัยในระดับปริญญาโทและเอก
หมวดหมู่:การจัดอันดับสถาบันอุดมศึกษา
หมวดหมู่:นิตยสารข่าว
หมวดหมู่:นิตยสารอเมริกัน
หมวดหมู่:นิตยสารรายสัปดาห์
MSU

MSU หรือ msu อาจหมายถึง- มหาวิทยาลัยมหาสารคาม (Mahasarakham University) มหาวิทยาลัยในจังหวัดมหาสารคาม- มหาวิทยาลัยมิชิแกนสเตต (Michigan State University) มหาวิทยาลัยในสหรัฐอเมริกา อยู่ในเมืองอีสต์แลนซิง รัฐมิชิแกน- มหาวิทยาลัยมอสโก (Moscow State University) มหาวิทยาลัยในรัสเซีย อยู่ในกรุงมอสโก
อาชญาวิทยา

อาชญาวิทยา (อังกฤษ: criminology) เป็นสาขาวิชาที่มุ่งศึกษาถึงการอธิบายสาเหตุของการกระทำความผิดของอาชญากร (ผู้กระทำผิด) ซึ่งจะถูกแบ่งออกเป็น 3 สาเหตุหลักๆ คือ การกระทำความผิดที่เกิดจากปัจจัยทางชีวภาพ, การกระทำความผิดที่เกิดจากปัจจัยทางจิต และการกระทำความผิดที่เกิดจากปัจจัยทางสังคม
อาชญาวิทยาเป็นสาขาสหวิทยาการของพฤติกรรมศาสตร์ที่ดึงเอางานวิจัยจากสังคมวิทยา จิตวิทยา มานุษยวิทยาสังคม และนิติศาสตร์

**แหล่งข้อมูลอื่น**
 Science/Social_Sciences/Criminology/
หมวดหมู่:ความรู้
หมวดหมู่:สังคมมนุษย์
ไทใหญ่ (แก้ความกำกวม)

ไทใหญ่ สามารถหมายถึง- ไทใหญ่ กลุ่มชาติพันธุ์ที่เป็นส่วนหนึ่งของตระกูลชาติพันธุ์ไทใหญ่- ตระกูลชาติพันธุ์ไทใหญ่ ตระกูลชาติพันธุ์หนึ่งที่ใช้ภาษาตระกูลขร้า-ไท- ภาษาไทใหญ่- อักษรไทใหญ่
โทรุ ฟูรูยะ

โทรุ ฟูรูยะ (Furuya Tōru, เกิดวันที่ 31 กรกฎาคม ค.ศ. 1953) เป็นนักพากย์ชายชาวญี่ปุ่น

**ผลงาน**

**อนิเมะ**
 เจ้าชายโจรสลัด (海賊王子) รับบทเป็น คิด- เคียวจิน โนะ โฮชิ (巨人の星) รับบทเป็น โฮชิ ฮิวมะ- จี๊ก ไอ้เหล็กไหล (Steel Jeeg) รับบทเป็น ชิบะ ฮิโรชิ- กรอยเซอร์ X รับบทเป็น อุมิซากะ โจ- วิดีโอเซนชิ เลซาเรียน รับบทเป็น คาโทริ ทากาชิ- เฮียวงะเซนชิ ไกสลักเกอร์ รับบทเป็น ชิกิ เคน- ยานรบยามาโต้ 3 (Space Battleship Yamato) รับบทเป็น โทคุงาวะ ไดสุเกะ- กันดั้ม รับบทเป็น อามุโร่ เรย์- ดอกเตอร์สลัมป์ รับบทเป็น ซุปเปอร์แมน- ลามู สาวน้อยต่างดาว รับบทเป็น โอนิวาบัง ชินโงะ- พลาเรสซันชิโร่ รับบทเป็น นาริตะ ชิโนกุ- ดราก้อนบอล รับบทเป็น หยำฉา- เซนต์เซย์ย่า รับบทเป็น เพกาซัส เซย์ย่า- เซนต์เซย์ย่า โอเมกา รับบทเป็น ซาจิทาเรียส เซย์ย่า, ผู้บรรยายเรื่อง- สต๊อป! ฮิบาริคุง รับบทเป็น ซากาโมโตะ โคซากุ- ถนนสายนี้ เปรี้ยว รับบทเป็น คาสึงะ เคียวสุเกะ- ตำนานวีรบุรุษแห่งกาแล็กซี รับบทเป็น แอนดรูว์ ฟอร์ค- ดราก้อนเควสต์ รับบทเป็น อาเบล- เซเลอร์มูน (เฉพาะปี 1992 - 1997, ยกเว้นภาคคริสตัล) รับบทเป็น ชิบะ มาโมรุ หรือ หน้ากากทักซิโด้- มาร์มาเลดบอย รับบทเป็น นามูระ ชินอิจิ- จีทีโอ คุณครูพันธุ์หายาก รับบทเป็น เทชิงาวาระ ซูงุรุ- เดอะ บิ๊กโอ รับบทเป็น โบนี่ เฟรเซอร์- โรงเรียนนักสืบ Q รับบทเป็น ชิโนดะ ฮิโตชิ- กันดั้มดับเบิ้ลโอ รับบทเป็น ริบบ้อนส์ อัลมาร์ค- ยอดนักสืบจิ๋วโคนัน รับบทเป็น อามุโร่ โทรุ, ฟุรุยะ เรย์, เบอร์เบิ้น- วันพีซ รับบทเป็น ซาโบ

**โทคุซัทสึ**
 โบเคนเจอร์ VS ซูเปอร์เซนไท รับบทเป็น อาคะเรด- โกไคเจอร์  รับบทเป็น อาคะเรด- อากิบะเรนเจอร์ ซีซั่น 2 รับบทเป็น ปรีซึมเอช

**เกม**
 SD กันดั้ม G เจเนอเรชั่น รับบทเป็น อามุโร่ เรย์- ซูเปอร์โรบ็อตไทเซ็น (Super Robot Wars) รับบทเป็น อามุโร่ เรย์- Z กันดั้ม เอวโก้ vs ทีทานส์ รับบทเป็น อามุโร่ เรย์- เซก้าแรลลี่ 2 รับบทเป็น ผู้บรรยาย

**อ้างอิง**
 http://sdb.noppo.com/toru_f.htm date=2007-04-02 -  รายชื่อผลงาน

**แหล่งข้อมูลอื่น**
  Toru's Home (เว็บไซต์ส่วนตัว)   -  ประวัติส่วนตัวในเว็บต้นสังกัด (อาโอนิโปรดักชัน)
แกรนด์ดัชเชสอะนัสตาซียา นีคะลายีฟนา แห่งรัสเซีย

แกรนด์ดัชเชสอะนัสตาซียา นีคะลายีฟนาแห่งรัสเซีย (Anastasiya Nikolayevna Romanova; 5 มิถุนายน – 17 กรกฎาคม ค.ศ. 1918), หรือมักเรียกสั้น ๆ ตามสำเนียงรัสเซียว่า อะนัสตาซียา (Anastasia, เสียงอ่านภาษารัสเซีย: /ʌnʌˈstɑsyɪyə/) หรือตามสำเนียงอังกฤษว่า แอเนิสเตชา (Anastasia, ˌænəˈsteɪʒə), เป็นพระราชธิดาพระองค์สุดท้องของจักรพรรดินิโคลัสที่ 2 แห่งรัสเซีย กับจักรพรรดินีอะเลคซันดรา เฟโอโดรอฟนา แห่งรัสเซีย
อะนัสตาซียาและสมาชิกคนอื่น ๆ ในพระราชวงศ์ทรงถูกบอลเชวิก ปลงพระชนม์พร้อมกันที่ถูกปลงพระชนม์ในห้องใต้ดินของบ้านอิปาเตียฟ ย่านเยคาเตรินบุร์ก เมื่อวันที่ 17 กรกฎาคม ค.ศ. 1918 ทว่า ข้อเท็จจริงที่ว่า ฝ่ายคอมมิวนิสต์ค้นไม่พบที่ฝังพระศพของอะนัสตาซียานั้น ทำให้มีข่าวลือว่าพระองค์อาจทรงรอดพ้นมรณภัยและหลบหนีมาได้ เสียงลือเสียงเล่าอ้างนี้แพร่ทั่วไป และมิได้รับการพิสูจน์ จนกระทั่งเดือนมกราคม ค.ศ. 2008 นักวิทยาศาสตร์ชาวรัสเซียว่า ได้พบซากศพตอตะโกสองร่าง เป็นร่างเด็กชายหนึ่ง และเด็กหญิงอีกหนึ่ง เมื่อเดือนสิงหาคม ค.ศ. 2007 ในถิ่นแถวใกล้เคียงย่านเยคาเตรินบุร์ก ครั้นวันที่ 30 เมษายนปีต่อมา นักนีติวิทยาศาสตร์รัสเซียยืนยันว่า ร่างทั้งสองนั้นเป็นพระศพพระโอรส (อะเลคเซย์ นีโคลาเยวิช) และพระธิดาที่เคยค้นหากันไม่เจอ กระทั่งเดือนมีนาคมปีต่อมา ไมเคิล คอเบิล อาจารย์ประจำศูนย์ปฏิบัติการพิสูจน์เอกลักษณ์ทางดีเอ็นเอแห่งกองทัพสหรัฐอเมริกา แถลงว่า ผลการทดสอบทางพันธุกรรมชั้นสุดท้ายพิสูจน์ว่า หนึ่งในร่างทั้งสองที่พบนั้นเป็นอะนัสตาซียา และเป็นอันยุติว่า ไม่มีผู้ใดรอดจากการถูกปลงพระชนม์
ทั้งนี้ ในระหว่างที่ยังไม่มีการพิสูจน์ยืนยันเช่นว่านั้น มีสตรีหลายนางอ้างตัวว่าเป็นอะนัสตาซียาผู้ทรงเร้นรอดมาได้ ในจำนวนผู้อ้างนี้ แอนนา แอนเดอร์สัน มีชื่อเสียงมากกว่าใครเพื่อน อย่างไรก็ดี ผลการทดสอบทางพันธุกรรมเมื่อปี ค.ศ. 1994 ปรากฏว่า ไม่มีสิ่งใดในร่างกายของแอนเดอร์สันเกี่ยวข้องทางพันธุกรรมกับราชวงศ์โรมานอฟ เลย

**เชิงอรรถ**
ก. 0.5em Hen ราชบัณฑิตยสถานเขียนว่า "อะนัสตาซียา นีโคลาเยฟนา" ดู Cite RIT-EU | 1 = สัญชัย สุวังบุตร | 2 = ณัฐวุฒิ สุทธิสงคราม และคณะ | 3 = http://www.royin.go.th/upload/297/FileUpload/950_4913.pdf | 4 = 3 | 5 = 1 (อักษร A-B) | 6 = 974-9588-25-8 | 7 = 50 | 8 = | 9 = 2547 
ข. 0.5em Horse ราชบัณฑิตยสถานเขียนว่า "อะนัสตาเซีย" ดู Cite RIT-EU | 1 = สัญชัย สุวังบุตร | 2 = ณัฐวุฒิ สุทธิสงคราม และคณะ | 3 = http://www.royin.go.th/upload/297/FileUpload/950_4913.pdf | 4 = 3 | 5 = 1 (อักษร A-B) | 6 = 974-9588-25-8 | 7 = 36 | 8 = | 9 = 2547 

**อ้างอิง**
หมวดหมู่:ราชวงศ์ฮ็อลชไตน์-ก็อททอร์พ-โรมานอฟ
หมวดหมู่:แกรนด์ดัชเชสแห่งรัสเซีย
หมวดหมู่:ผู้ถูกประหารชีวิตด้วยอาวุธปืน
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
หมวดหมู่:พระราชบุตรในจักรพรรดินิโคลัสที่ 2 แห่งรัสเซีย
ไท้เก๊ก

วิชามวยไท้เก๊ก หรือ ไท้เก็กคุ้ง (p=Tàijíquán; เพ็งอิม: tai3 gêg8 kung5) เรียกชื่อภาษาจีนแต้จิ๋วตามชาวไทยเชื้อสายจีน อ่านแบบภาษาจีนกลางว่า ไท่จี๋เฉฺวียน แต่ในประเทศไทยเรียกกันหลายสำเนียงทั้ง ไท้เก๊ก ไทเก็ก ไท่เก๊ก ไท่จี๋ ไท้จี๋ ไทชิ และ ไทกิ๊บ
วิชามวยไท้เก๊กเป็นศิลปยุทธ์ที่มีชื่อเสียงในประเทศจีน เชื่อกันว่าปรมาจารย์ผู้ให้กำเนิดมวยไท้เก๊กคือนักพรตชื่อ จาง ซันเฟิง (เตียซำฮงในภาษาแต้จิ๋ว) ซึ่งมีชีวิตอยู่ในช่วงคริสต์ศตวรรษที่ 12–14 แต่วิชานี้มามีชื่อเสียงเอาในสมัยราชวงศ์ชิง โดยหยาง ลู่ฉาน ซึ่งเป็นผู้ให้กำเนิดมวยไท้เก๊กตระกูลหยาง และภายหลังได้แพร่ขยายขจรขจายไปทั่วโลก สำหรับในประเทศไทย อาจารย์ต่ง อิงเจี๋ย (ตั่งเองเกี๊ยก) นำมวยไท้เก๊กมาเผยแพร่ในเมืองไทยเมื่อ พ.ศ. 2498 ต่อมาในปี พ.ศ. 2499 อาจารย์ต่งส่งบุตรชายของท่านคืออาจารย์ต่ง หูหลิ่ง (ตั่งโหวเนี่ย) มาเป็นครูมวยไท้เก๊กคนแรกในประเทศไทย จึงกล่าวได้ว่ามวยไท้เก๊กในไทยนั้นสืบสายมาจากมวยไท้เก๊กตระกูลหยาง
ในปัจจุบัน มวยไท้เก๊กที่แพร่หลายกันอยู่ทั่วไปมีอยู่มากมายหลายสาย หลายตระกูล ซึ่งสายมวยอันเป็นที่ยอมรับในปัจจุบันมีอยู่ 5 สายหลักคือ ไท้เก๊กตระกูลเฉิน, ตระกูลหยาง, ตระกูลอู่, ตระกูลอู๋ และตระกูลซุน ซึ่งภายหลังรัฐบาลจีนได้นำท่ามวยของทั้งห้าตระกูลมาเรียบเรียงขึ้นเพื่อใช้ในการแข่งขันลีลายุทธ์ด้วย นอกจากห้าตระกูลนี้แล้ว ภายหลังยังมีมวยไท้เก๊กตระกูลอื่น ๆ ซึ่งแตกแยกย่อยไปจากห้าตระกูลนี้ รวมถึงยังปรากฏมวยไท้เก๊กประจำถิ่นอีกหลาย ๆ สายปรากฏออกมาอีกมากมาย หากไม่ว่าจะเป็นมวยไท้เก๊กสายใดตระกูลใด แม้ท่วงท่าจะแตกต่างกัน แต่ยังอิงเคล็ดความเดียวกัน และล้วนนับถือจาง ซันเฟิง เป็นปรมาจารย์เช่นเดียวกัน
มวยไท้เก๊กมีลักษณะนุ่มนวล โอนอ่อน ผ่อนคลาย การเคลื่อนไหวลื่นไหลต่อเนื่อง การหายใจสอดประสานไปกับการเคลื่อนไหว พร้อมทั้งต้องตั้งจิตติดตามการเคลื่อนไหวของร่างกายไปตลอดทำให้เกิดสมาธิ เนื่องจากไม่มีการเกร็งกล้ามเนื้อ หรือการออกแรงกระแทก จึงมีโอกาสเกิดการบาดเจ็บร่างกายได้น้อยเมื่อเทียบกับกีฬาที่ใช้แรงชนิดอื่น ๆ ทำให้เหมาะกับคนทุกเพศทุกวัย แม้แก่ชราอายุ 90–100 กว่าปีก็ยังฝึกฝนได้ ประโยชน์ที่ได้รับนอกจากจะช่วยให้สุขภาพแข็งแรงทั้งร่างกายและจิตใจแล้ว ยังสามารถใช้เป็นศิลปะป้องกันตัวได้หากได้รับการฝึกฝนเพื่อใช้ต่อสู้ ในปัจจุบันไท้เก๊กมีผู้นิยมฝึกฝนกันอย่างแพร่หลายทั่วโลก

**แหล่งข้อมูลอื่น**
  เว็บมวยไท้เก๊ก www.thaitaiji.com-  ประวัติมวยไท้เก๊กในประเทศไทย www.fajing.net date=2010-07-18 -  ชมรมมวยไท้เก๊กสกุลอู่ www.wuhaotaichi.net

หมวดหมู่:ศิลปะการต่อสู้ของจีน
หมวดหมู่:การแพทย์แผนจีน
หมวดหมู่:มรดกภูมิปัญญาทางวัฒนธรรมของมนุษยชาติ
หมวดหมู่:คำและวลีภาษาแต้จิ๋ว
ตัวอักษร

อักษรกรีกโบราณ
ตัวอักษร (letter) เป็นหน่วยอักขระ (อักษรเขียน) ในระบบการเขียนใดระบบหนึ่ง ซึ่งเป็นภาพที่ใช้แทนหน่วยที่เล็กที่สุดของเสียงที่พูด ตัวอักษรนั้นมีความสอดคล้องกับหน่วยเสียงในภาษาพูดอย่างกว้างขวางถึงแม้จะไม่สอดคล้องกันอย่างลงตัวก็ตาม
สัญลักษณ์ที่ใช้เขียนในระบบการเขียนอื่นเรียกว่า อักษรแทนพยางค์ () ซึ่งเป็นการใช้อักษรภาพแทนพยางค์ใดพยางค์หนึ่ง และอาจรวมถึงการใช้อักษรภาพแทนทั้งคำหรือวลีด้วย

**อ้างอิง**

**ดูเพิ่ม**
 หน่วยอักขระ- ประวัติศาสตร์อักษร
หมวดหมู่:อักษร
หมวดหมู่:การเรียงพิมพ์
หมวดหมู่:ราชินี

หมวดหมู่:ฐานันดรศักดิ์
หมวดหมู่:บรรดาศักดิ์
หมวดหมู่:ราชสำนัก
หมวดหมู่:พระราชวงศ์
หมวดหมู่:ผู้หญิง
จาง ซันเฟิง

ไฟล์:武当山太极张三丰.JPG|thumb|right|250px|รูปปั้นทองแดงของจาง ซันเฟิง บนเขาบู๊ตึ๊งในปัจจุบัน
จาง ซันเฟิง (สำเนียงจีนกลาง) หรือ เตียซำฮง (สำเนียงแต้จิ๋ว) (w=Chang1 San1-feng1) เป็นบุคคลที่มีตัวตนจริงในประวัติศาสตร์จีน  มักกล่าวถึงในภาพยนตร์หรือนิยายกำลังภายใน ที่มีชื่อเสียง เช่น เรื่อง ดาบมังกรหยก ซึ่งเขียนโดยกิมย้ง หรือจินหยง ยอดนักเขียนนวนิยายกำลังภายในชาวจีนนั่นเอง
เชื่อกันว่าจาง ซันเฟิง เกิดเมื่อวันที่ 9 เมษายน ค.ศ. 1247 ในสมัยปลายราชวงศ์ซ้อง (ค.ศ. 960-ค.ศ. 1279) ที่มณฑลเหลียวหนิง มีชื่อเดิมว่า จาง เฉวียนอี หรือ จาง จวินอี้ว์ โดยที่ชื่อ ซันเฟิง นั้นเป็นฉายาที่เป็นนักบวชในลัทธิเต๋าแล้ว  มีชื่อเสียงสมัยราชวงศ์หยวน (ค.ศ. 1279-ค.ศ. 1368)  เริ่มเป็นที่รู้จักในหมู่ชาวบ้านสามัญชน จากการใช้กำลังภายใน การช่วยเหลือคนเจ็บไข้  แล้วมีอายุยืนยาวมาจนถึงราชวงศ์หมิง (ค.ศ. 1368-ค.ศ. 1654) และค่อย ๆ หายหน้าไปจากหน้าประวัติศาสตร์จีนหลังปี ค.ศ. 1459 ท่านใช้ชีวิตมากว่า 200 ปี และไม่มีประวัติการเสียชีวิต หลายคนเชื่อกันว่าหลังจากนั้นเชื่อว่าสำเร็จเป็นเซียนอมตะ
มีประวัติของจาง ซันเฟิงในหน้าประวัติศาสตร์มากมาย แต่ที่มีชื่อเสียงคือ การก่อตั้งสำนักอู่ตัง หรือบู๊ตึ๊ง ในสำเนียงแต้จิ๋ว และการค้นคิดวิชามวย ไท่เก๊ก

**อ้างอิง**
  ประวัติท่านจางซันเฟิง ปรมาจารย์มวยไท่เก๊ก fajing.net date=2007-09-28 

**แหล่งข้อมูลอื่น**
  หมู่ตึกโบราณบนเขาบู้ตึ๊ง date=2012-01-19 จากผู้จัดการออนไลน์
หมวดหมู่:บุคคลในความเชื่อจีน
หมวดหมู่:ปรมาจารย์กังฟู
หมวดหมู่:ชาวจีนที่มีอายุเกิน 100 ปี
หมวดหมู่:บุคคลที่เคยนับถือศาสนาพุทธ
หมวดหมู่:ลัทธิเต๋า
หมวดหมู่:บุคคลในยุคราชวงศ์หยวน
หมวดหมู่:บุคคลในยุคราชวงศ์หมิง
หมวดหมู่:ธนาคารไทย

ไทย
หมวดหมู่:บริษัทบริการทางการเงินของไทย
หมวดหมู่:เศรษฐกิจของประเทศไทย
ไทย
ไทย
หมวดหมู่:ตราสินค้าไทย
เพลย์สเตชัน พอร์เทเบิล

เพลย์สเตชัน พอร์เทเบิล (PlayStation Portable ย่อว่า PSP) เป็นเครื่องเกมพกพาซึ่งเป็นผลิตภัณฑ์ของโซนี่ คอมพิวเตอร์ เอนเตอร์เทนเมนท์ โซนี่ประกาศเปิดตัวโครงการ PSP ครั้งแรกในงาน E³ 2003 และเผยโฉมตัวเครื่องเมื่อวันที่ 11 พฤษภาคม พ.ศ. 2546 หรือ  ค.ศ. 2003 ในการแถลงข่าวของโซนี่ในงาน E³ พ.ศ. 2547 ตัวเครื่องได้ถูกนำออกขายในประเทศญี่ปุ่นครั้งแรกเมื่อวันที่ 12 ธันวาคม พ.ศ. 2547 หลังจากนั้น PSP ก็ถูกวางขายทั่วโลกโดยวางขายในปีต่อมาโดยเริ่มวางแผงในประเทศสหรัฐอเมริกาในวันที่ 24 มีนาคม พ.ศ. 2548 และวันที่ 1 กันยายน พ.ศ. 2548 PSP ก็ได้เข้าสู่ตลาดในสหภาพยุโรปและออสเตรเลีย
เกมของ PSP ใช้สื่อแบบ UMD (Universal Media Disc) มีความสามารถในการเล่นเกมผ่านเครือข่ายไร้สาย Wi-Fi นอกจากนี้ยังสนับสนุนการเล่นไฟล์มัลติมีเดียต่าง ๆ เช่น MP3 MPEG-4 ผ่านเมมโมรีสติ๊กของโซนี่ด้วย
ปัจจุบันทาง บริษัท SONY ได้ออก PSP รุ่นที่สองในเดือนกันยายน 2550 ที่ผ่านมาใช้ชื่อว่า PSP Slim โดยมีน้ำหนักเบากว่าเดิม 33% และมีขนาดบางกว่าเดิม 17 %

**ฮาร์ดแวร์**
 ซีพียู: MIPS32 แบบดูอัลคอร์ ความเร็ว 222MHz (ปรับความเร็วได้ตั้งแต่ 5-333 MHz)- แรม: 32 เมกะไบต์ (รุ่น Slim&Lite มี 64 เมกะไบต์) - กราฟิกชิปความเร็ว 166 MHz

**แหล่งข้อมูลอื่น**
  เว็บไซต์อย่างเป็นทางการของ PSP date=2005-05-17 
หมวดหมู่:เครื่องเล่นวิดีโอเกม
หมวดหมู่:โซนี่
หมวดหมู่:ไวไฟ
เกมบอยอัดวานซ์

เกมบอยอัดวานซ์ (Gameboy Advance; Gēmu Bōi Adobansu) เป็นเครื่องเล่นเกมพกพา 32 บิตที่พัฒนา ผลิต และวางจำหน่ายโดยนินเท็นโดในฐานะรุ่นสืบทอดของเกมบอยคัลเลอร์ วางจำหน่ายครั้งแรกในประเทศญี่ปุ่นเมื่อวันที่ 21 มีนาคม ค.ศ. 2001 ในทวีปอเมริกาเหนือในวันที่ 11 มิถุนายน ค.ศ. 2001 ในภูมิภาค PAL เมื่อวันที่ 22 มิถุนายน ค.ศ. 2001 และในจีนแผ่นดินใหญ่ภายใต้ชื่อ iQue Game Boy Advance ในวันที่ 8 มิถุนายน ค.ศ. 2004 เกมบอยอัดวานซ์เป็นส่วนหนึ่งของยุคที่หกของเครื่องเล่นวิดีโอเกม
ณ เดือนมิถุนายน ค.ศ. 2010 มีการจำหน่ายเกมบอยอัดวานซ์ไป 81.51 ล้าหนน่วยทั่วโลก นินเท็นโด DS เครื่องเล่นเกมรุ่นถัดมา ออกจำหน่ายในเดือนพฤศจิกายน ค.ศ. 2004

**ฮาร์ดแวร์**
 ซีพียู: ใช้ซีพียูตระกูล ARM (ARM7TDMI) แบบ 32 บิต ที่ความเร็ว 16.8 MHz (สำหรับเล่นเกม ของ เกมบอยอัดวานซ์)
ใช้ซีพียูตระกูล Zilog Z-80 (สำหรับเล่นเกม ของ เกมบอย และ เกมบอยคัลเลอร์)- หน้าจอแอลซีดี 2.9 นิ้ว ความละเอียด 240×160 พิกเซล สนับสนุนสีแบบ 15 บิต (32,768 สี)- ตลับเกมแบบคาทริดจ์- ใช้ถ่านไฟฉายขนาด AA 2 ก้อน

**รุ่นต่าง ๆ ของเกมบอยอัดวานซ์**
นอกจากเกมบอยอัดวานซ์รุ่นปกติแล้ว นินเทนโดยังวางจำหน่ายรุ่นปรับปรุงของเกมบอยอัดวานซ์อีก 2 รุ่น

**เกมบอยอัดวานซ์ SP**
เกมบอยอัดวานซ์ SP
วางจำหน่ายเดือนมีนาคม ค.ศ. 2003 ชื่อ SP มาจากคำว่า "Special"
สิ่งที่เปลี่ยนแปลงคือเปลี่ยนมาใช้แบตเตอรี่แบบชาร์จได้ และเปลี่ยนดีไซน์มาเป็นแบบฝาพับ

**เกมบอยไมโคร**
เกมบอยไมโคร
วางจำหน่ายเดือนกันยายน ค.ศ. 2005 เป็นเกมบอยขนาดย่อส่วน โดยยังคงคุณสมบัติของเกมบอยอัดวานซ์ไว้อย่างครบถ้วน แต่จะไม่สามารถเล่นตลับเก่าของ เกมบอย และ เกมบอยคัลเลอร์ ได้

**คำตอบรับ**

**ยอดขาย**
ทางนินเท็นโดหวังขายเกมบอยอัดวานซ์ให้ได้ 1.1 ล้านหน่วยตอนเปิดตัวในประเทศญี่ปุ่นภายในเดือนมีนาคม และยอดขายที่คาดหวังที่ 24 ล้านหน่วยก่อนสิ้น ค.ศ. 2001; นักวิเคราะห์การตลาดหลายคนเชื่อว่านี่เป็นเป้าหมายที่เป็นจริงได้เนื่องจากบริษัทขาดคู่แข่งที่สำคัญในตลาดวิดีโอเกมพกพา ภายในสัปดาห์แรกหลังออกจำหน่ายในทวีปอเมริกาเหนือเมื่อเดือนมิถุนายน เกมบอยอัดวานซ์ขายได้ 500,000 หน่วย ทำให้เป็นเครื่องเล่นวิดีโอเกมที่ขายได้เร็วในสุดในสหรัฐในเวลานั้น ทำให้ทางนินเท็นโดสั่งเครื่องเล่นเกม 100,000 หน่วยเพื่อจัดส่งไปยังร้านค้าปลีก โดยหวังว่าจะจัดส่งอีกครึ่งล้านภายในสิ้นเดือนมิถุนายน เกมบอยอัดวานซ์ยังเป็นเครื่องเล่นวิดีโอเกมที่ขายได้เร็วที่สุดในสหราชอาณาจักร โดยขายไปได้ 81,000 หน่วยในสัปดาห์แรก และทำลายสถิติของเพลย์สเตชัน 2 ที่ 20,000 หน่วย ใน ค.ศ. 2004 มีการขายเครื่องเล่นวิดีโอเกมรุ่นนี้ในสหราชอาณาจักรมากกว่า 1 ล้านหน่วย
ณ วันที่ 31 ธันวาคม ค.ศ. 2009 เกมชุดเกมบอยอัดวานซ์ขายได้ 81.51 ล้านหน่วยทั่วโลก แบ่งออกเป็น Game Boy Advance SP 43.57 ล้านหน่วย และ Game Boy Micro 2.42 ล้านหน่วย
หลังหยุดการพัฒนาเกมบอยอัดวานซ์ ซอฟต์แวร์ที่ได้รับความนิยมสูงสุดกลายเป็นเกมที่เน้นผู้เล่นเกมอายุน้อยเป็นส่วนใหญ่

**อ้างอิง**

**แหล่งข้อมูลอื่น**
  เว็บไซต์ทางการ (archived)-  Game Boy Advance at Nintendo.com ( archived versions at the Internet Archive Wayback Machine)- Games/Video_Games/Console_Platforms/Nintendo/Game_Boy_Advance
เกมบอยอัดวานซ์
หมวดหมู่:เครื่องเล่นวิดีโอเกม
มหาวิทยาลัยโคโลราโด เดนเวอร์

อาคารเรียนของมหาวิทยาลัยโคโลราโด เดนเวอร์
มหาวิทยาลัยโคโลราโด เดนเวอร์ (University of Colorado at Denver) เป็นมหาวิทยาลัยรัฐบาลของสหรัฐอเมริกา ตั้งอยู่ที่เมือง เดนเวอร์ ในรัฐโคโลราโด ก่อตั้งเมื่อปี ค.ศ. 1912 หนึ่งในสองวิทยาเขตของมหาวิทยาลัยโคโลราโด คือ วิทยาเขตเดนเวอร์ และ วิทยาเขตโบลเดอร์ ในปี ค.ศ. 2005 มหาวิทยาลัยได้รวมเข้ากับ ศูนย์วิทยาศาสตร์สุขภาพมหาวิทยาลัยโคโลราโด และได้เปลี่ยนชื่อเป็น มหาวิทยาลัยโคโลราโด เดนเวอร์ และศูนย์วิทยาศาสตร์สุขภาพ (University of Colorado at Denver and Health Sciences Center)

**อ้างอิง**

**แหล่งข้อมูลอื่น**
  เว็บไซต์มหาวิทยาลัยโคโลราโด เดนเวอร์ date=2008-04-03 
คโโลราโด เดนเวอร์
CU

CU, Cu หรือ cu สามารถหมายถึง- ปริมาตร (cubic)- ทองแดง เป็นธาตุมีสัญลักษณ์ทางเคมีคือ Cu (copper)- แชมเปญจน์-เออร์แบนา (Champaign-Urbana) บริเวณเมืองสองเมืองติดกันของเมืองแชมเปญจน์และเออร์แบนาในรัฐอิลลินอย

**มหาวิทยาลัย**
 จุฬาลงกรณ์มหาวิทยาลัย (Chulalongkorn University)- มหาวิทยาลัยโคลัมเบีย (Columbia University)- มหาวิทยาลัยคอร์เนลล์ (Cornell University)- มหาวิทยาลัยโคโลราโด เดนเวอร์ (University of Colorado) มี 3 แคมปัสหลักได้แก่
** มหาวิทยาลัยโคโลราโด โบลเดอร์
** มหาวิทยาลัยโคโลราโด เดนเวอร์
** มหาวิทยาลัยโคโลราโด โคโลราโดสปริงส์
มหาวิทยาลัยอิลลินอย ชิคาโก

ตรามหาวิทยาลัย
ยูนิเวอร์ซิตีฮอลล์ มหาวิทยาลัยอิลลินอย ชิคาโก
มหาวิทยาลัยอิลลินอย ชิคาโก (University of Illinois at Chicago) เป็นมหาวิทยาลัยรัฐบาลของสหรัฐอเมริกา ซึ่งเป็นส่วนหนึ่งของระบบมหาวิทยาลัยอิลลินอย ตั้งอยู่ที่เมืองชิคาโก ในรัฐอิลลินอย ก่อตั้งในปี พ.ศ. 2508 (ค.ศ. 1965)   ในปัจจุบันมีนักศึกษาประมาณ 22,000 คน ซึ่งเป็นมหาวิทยาลัยที่มีนักศึกษามากที่สุดในเมืองชิคาโก
มหาวิทยาลัยอิลลินอย ชิคาโก มีชื่อเสียงในด้านแพทยศาสตร์ และการเงิน

**แหล่งข้อมูลอื่น**
  เว็บไซต์มหาวิทยาลัยอิลลินอย ชิคาโก-  สมาคมนักเรียนไทยใน มหาวิทยาลัยอิลลินอย ชิคาโก date=2006-01-11 
อิลลินอย ชิคาโก
เจ้าชายแอนดรูว์ ดยุกแห่งยอร์ก

เจ้าชายแอนดรูว์ ดยุกแห่งยอร์ก (The Prince Andrew, Duke of York) (แอนดรูว์ แอลเบิร์ต คริสเชียน เอดเวิร์ด เมานต์แบตเทน-วินด์เซอร์; ประสูติ 19 กุมภาพันธ์ ค.ศ. 1960) เป็นสมาชิกในราชวงศ์วินด์เซอร์และเป็นพระราชโอรสพระองค์ที่สองในสมเด็จพระราชินีนาถเอลิซาเบธที่ 2 แห่งสหราชอาณาจักร และเจ้าชายฟิลิป ดยุกแห่งเอดินบะระ พระองค์ทรงดำรงพระอิสริยยศเป็นดยุกแห่งยอร์กมาตั้งแต่ ค.ศ. 1986 และทรงอยู่ในอันดับที่แปดของลำดับการสืบราชบัลลังก์อังกฤษ
ในวันที่ 13 มกราคม ค.ศ. 2022 สำนักพระราชวังอังกฤษได้ประกาศว่า พระยศทางทหารและกิจการในพระราชูปถัมภ์ทั้งหมดของเจ้าชายแอนดรูว์ จะถูกโอนกลับคืนไปยังสมเด็จพระราชินีนาถ และเจ้าชายแอนดรูว์จะมิได้ปฏิบัติพระราชภารกิจ นอกจากนี้ พระองค์จะทรงต่อสู้ต่อข้อกล่าวหาในฐานะพลเรือน ทั้งนี้สืบเนื่องจากกรณีอื้อฉาวที่เจ้าชายแอนดรูว์ทรงถูกฟ้องร้องในกรณีมีความสัมพันธ์ทางเพศกับเด็กอายุ 17 ปี เมื่อปี ค.ศ. 2001

**พระชนม์ชีพวัยเยาว์**
เจ้าชายประสูติเมื่อวันที่ 19 กุมภาพันธ์ พ.ศ. 2503 เป็นพระราชโอรสพระองค์ที่สองในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ ณ พระราชวังบักกิงแฮม พระนามแอนดรูว์ได้มาจากเจ้าชายแอนดรูว์แห่งกรีซและเดนมาร์ก พระอัยกาฝ่ายพระราชบิดาซึ่งสิ้นพระชนม์ไปเมื่อ 16 ปีก่อนพระองค์ประสูติ

**ชีวิตส่วนพระองค์**
แอนดรูว์เสกสมรสและต่อมาทรงหย่าร้างกับซาราห์ เฟอร์กูสัน พระองค์ยังได้ทรงปฏิบัติราชการในราชนาวีอังกฤษ โดยทรงเข้าร่วมทำการรบในสงครามฟอล์กแลนด์บนเรือหลวง HMS Invincible ในปัจจุบันพระองค์ทรงมีหน้าที่เป็นตัวแทนพิเศษในด้านการค้าและการลงทุนระหว่างประเทศของสหราชอาณาจักร

**พระธิดา**
เจ้าชายแอนดรูว์และซาราห์ เฟอร์กูสันมีพระธิดาด้วยกัน 2 พระองค์ 
# เจ้าหญิงเบียทริซ (Princess Beatrice) ประสูติเมื่อวันที่ 8 สิงหาคม พ.ศ. 2531 ณ โรงพยาบาลพอร์ตแลนด์ กรุงลอนดอน พระองค์ทรงเป็นรัชทายาทสืบราชสมบัติลำดับ 9 แห่งพระราชวงศ์อังกฤษ ต่อจากพระบิดา
# เจ้าหญิงยูเชนี (Princess Eugenie) ประสูติเมื่อวันที่ 23 มีนาคม พ.ศ. 2533 ณ โรงพยาบาลพอร์ตแลนด์ กรุงลอนดอน พระองค์ทรงเป็นรัชทายาทสืบราชสมบัติลำดับ 12 แห่งพระราชวงศ์อังกฤษ ต่อจากอะธีนา มาเปลลี มอซซี

**ฐานันดรและพระอิสริยยศ**
 19 กุมภาพันธ์ พ.ศ. 2503 – 23 กรกฎาคม พ.ศ. 2529: สมเด็จเจ้าฟ้าชายแอนดรูว์ (His Royal Highness The Prince Andrew)- 23 กรกฎาคม พ.ศ. 2529 – 13 มกราคม พ.ศ. 2565: สมเด็จเจ้าฟ้าชายดยุกแห่งยอร์ก (His Royal Highness The Duke of York)
** เฉพาะในประเทศสกอตแลนด์: สมเด็จเจ้าฟ้าชายเอิร์ลแห่งอินเวอร์นิส (His Royal Highness The Earl of Inverness)- 13 มกราคม พ.ศ. 2565 – ปัจจุบัน: เจ้าชายดยุกแห่งยอร์ก (The Duke of York)
เจ้าชายแอนดรูว์ทรงมีพระอิสริยยศอย่างเป็นทางการว่า เจ้าชายแอนดรูว์ อัลเบิร์ต คริสเตียน เอ็ดเวิร์ด เจ้าชายแห่งสหราชอาณาจักรบริเตนใหญ่และไอร์แลนด์เหนือ ดยุกแห่งยอร์ก เอิร์ลแห่งอินเวอร์นิส และบารอนคิลลีลี (The Prince Andrew Albert Christian Edward, Prince of the United Kingdom of Great Britain and Northern Ireland, Duke of York, Earl of Inverness and Baron Killyleagh, Knight Companion of the Most Noble Order of the Garter, Knight Grand Cross of the Royal Victorian Order, Canadian Forces Decoration)

**พงศาวลี**

**อ้างอิง**

หมวดหมู่:ดยุกแห่งยอร์ก
หมวดหมู่:ราชวงศ์วินด์เซอร์
หมวดหมู่:นักบินเฮลิคอปเตอร์
หมวดหมู่:คริสต์ศาสนิกชนนิกายแองกลิคันชาวอังกฤษ
หมวดหมู่:บุคคลจากเวสต์มินสเตอร์
หมวดหมู่:ตระกูลโบวส์-ลีออน
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระราชินีนาถเอลิซาเบธที่ 2 แห่งสหราชอาณาจักร
แขไข เทวิณ

แขไข เทวิณ เป็นนามปากกาของ จงกลณี พุทธิแพทย์ ธิดาของขุนจักรวิจารณ์บดีและนางจักรวิจารณ์บดี เกิดเมื่อวันที่ 6 เมษายน พ.ศ. 2471 ที่อำเภอฮอด จังหวัดเชียงใหม่ บิดารับราชการเป็นนายช่างทาง จึงต้องย้ายที่อยู่ไปตามต่างจังหวัดเสมอ ๆ

**ประวัติ**
จบการศึกษาชั้นต้นจากโรงเรียนมาแตร์เดอีวิทยาลัย และจบเตรียมอุดมจากมหาวิทยาลัยธรรมศาสตร์ ใน พ.ศ. 2488 ตั้งใจศึกษาต่อในคณะนิติศาสตร์ แต่ไม่สำเร็จเพราะสุขภาพไม่สมบูรณ์  
สนใจอ่านหนังสือวรรณคดีและนวนิยายมาก โดยเฉพาะเรื่อง ลูกรักลูกชัง ของ ก. สุรางคนางค์ เริ่มงานเขียนขณะรับราชการที่กระทรวงคมนาคม โดยส่งเรื่องสั้นหรือบทกวีไปตามนิตยสารต่าง ๆ แต่มักได้รับการปฏิเสธ แต่ไม่ท้อถอยยังคงเขียนหนังสือต่อไปโดยหวังว่าจะได้เป็นนักประพันธ์สักวันหนึ่ง 
ปี 2490 เริ่มยึดอาชีพเป็นนักเขียน แต่งเรื่องสั้นและยาวลงในหนังสือพิมพ์ ประชากร มี อ.ร.ด. (เอื้อม รุจิดิษฏ์) เป็นบรรณาธิการ ต่อมาเขียนลงในหนังสือพิมพ์ปิยมิตรของ ป. อินทรปาลิต 
ปี 2495 พิมพ์นวนิยายเรื่องแรกคือ ชีวิตมืด ได้รับความนิยมจึงเกิดกำลังใจเขียนนิยายอีก จนได้รับรางวัลตุ๊กตาทองในฐานะเจ้าของบทประพันธ์จากเรื่อง เกล็ดแก้ว ในปี 2501 มีผลให้อาชีพนักประพันธ์ก้าวหน้า มีผลงานตีพิมพ์ในนิตยสารหลายฉบับ เช่น สกุลไทย เพลินจิตต์ แดนดารา เป็นต้น 
ปี 2505 ตั้งใจไปศึกษาต่อยังประเทศฝรั่งเศส แต่ล้มป่วย เมื่อหายป่วยจึงเปลี่ยนใจไปท่องเที่ยวญี่ปุ่น  นาน6เดือน จึงเดินทางกลับ แล้วเขียนสารคดีเกี่ยวกับการเดินทางครั้งนั้นลงใน สกุลไทย 
สมรสครั้งแรกกับ ฉัตร บุญยศิริชัย นักเขียนและนักหนังสือพิมพ์ มีบุตรสาวด้วยกันหนึ่งคนชื่อ แขไฉไล  แต่แยกทางกัน และแต่งงานใหม่กับ นักประพันธ์ และบรรณาธิการนิตยสารจักรวาล ชื่อ ประสิทธิ์ ศิริบันเทิง ชีวิตคู่ไม่ราบรื่น 
กลับจากญี่ปุ่น พบเหตุร้ายแรงทางครอบครัวทำให้กระทบกระเทือนใจมาก อาการโรคประสาทและหัวใจกำเริบ แขไข เทวิณ ถึงแก่อนิจกรรมอย่างสงบเมื่อวันที่ 28 ตุลาคม พ.ศ. 2505  ที่โรงพยาบาลกลาง อายุเพียง 33 ปี

**นามปากกา**
 แขไข เทวิณ  - จงกลณี ราชนิมิตร ใช้เขียนเรื่องสั้นและบทโทรทัศน์ - อัจฉริยา  ใช้เขียนบทความ คอลัมน์สตรี- จันทร์เจ้า ใช้เขียนเรื่องสั้น- พิมพ์พัตรา ใช้เขียนบรรยายภาพการ์ตูน

**ผลงานบทประพันธ์ (ในนามแขไข เทวิณ)**
 ชีวิตมืด- ผู้เป็นที่รัก- ทุ่งรวงทอง- คนข่าวตะวันออก- ฟ้าแดง- ทาสนางดิน- นาคสวาท- ตามรอยเลือด- แก้วหยาดฟ้า- ฟ้าหม่น- เกล็ดแก้ว- ลั่นทมแดง- สร้อยสามกษัตริย์- จุมพิศฆาตกรรม- ปนัดดา- บุหลันแดง- ห้วงมารยา- ม่านไข่มุก- ราชาวดีสีทอง- เยี่ยมวิมานรัก- คัทลียาชาว- แรมสวรรค์- ขอบฟ้าสีเงิน- สาปสวาท- ความรักของสัตตบุษย์- วสันต์สั่ง- ขวัญชีวา- สายขิม- ทุ่งร้าง- มนัสสวาสดิ์- สายสวาทยังไม่สิ้น- สวรรค์เป็นพยาน- พระจันทร์ส่องแสง (แต่งไม่จบ) 

**บทประพันธ์ที่นำไปสร้างภาพยนตร์**
 ทุ่งรวงทอง (พ.ศ. 2500)- เกล็ดแก้ว (พ.ศ. 2501)- สายสวาทยังไม่สิ้น  (พ.ศ. 2503)- เยี่ยมวิมานรัก- แก้วหยาดฟ้า- ม่านไข่มุก
หมวดหมู่:นักเขียนนวนิยายชาวไทย
หมวดหมู่:นักเขียนเรื่องสั้นชาวไทย
หมวดหมู่:นักเขียนจากจังหวัดเชียงใหม่
หมวดหมู่:นามปากกา
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากอำเภอฮอด
หมวดหมู่:นักเขียนหญิงชาวไทย
กาลามสูตร

กาลามสูตร (เรียกอีกอย่างว่า เกสปุตตสูตร) คือ พระสูตรที่พระโคตมพุทธเจ้าทรงแสดงแก่ชาวกาลามะ หมู่บ้านเกสปุตตนิคม แคว้นโกศล กาลามสูตรเป็นหลักแห่งความเชื่อที่พระพุทธองค์ทรงวางไว้ให้แก่พุทธศาสนิกชน ไม่ให้เชื่อสิ่งใด ๆ อย่างงมงายโดยไม่ใช้ปัญญาพิจารณาให้เห็นจริงถึงคุณโทษหรือดีไม่ดีก่อนเชื่อ มีอยู่ 10 ประการ ได้แก่
# มา อนุสฺสวเนน - อย่าเพิ่งเชื่อเพราะฟังตามกันมา
# มา ปรมฺปราย - อย่าเพิ่งเชื่อเพราะถือสืบกันมา 
# มา อิติกิราย - อย่าเพิ่งเชื่อเพราะข่าวเล่าลือ
# มา ปิฏกสมฺปทาเนน - อย่าเพิ่งเชื่อเพราะมีในตำรา
# มา ตกฺกเหตุ - อย่าเพิ่งเชื่อเพราะตรรกะ 
# มา นยเหตุ - อย่าเพิ่งเชื่อเพราะอนุมาน  
# มา อาการปริวิตกฺเกน - อย่าเพิ่งเชื่อเพราะตรึกตามลักษณะอาการที่ปรากฏ (ข้อนี้อาจารย์บางท่านจงใจแปลดักไว้ว่าไม่ควรยึดถือตามแนวเหตุผลซึ่งเป็นไปไม่ได้ที่จะแปลว่าอย่าสนใจเหตุผล เพราะอยากให้รู้ตัวว่าแม้คนที่นำกาลามสูตรไปอ้างก็ยังนำบทที่แปลผิดไปอ้าง)
# มา ทิฎฐินิชฺฌานกฺขนฺติยา - อย่าเพิ่งเชื่อเพราะตรงกับความคิดของตน
# มา ภพฺพรูปตา - อย่าเพิ่งเชื่อเพราะดูน่าเชื่อถือ 
# มา สมโณ โน ครูติ - อย่าเพิ่งเชื่อเพราะเป็นครูของตน 
เมื่อใดสอบสวนจนรู้ได้ด้วยตนเองว่า ธรรมเหล่านั้นเป็นอกุศลหรือมีโทษเมื่อนั้นพึงละเสีย และเมื่อใดสอบสวนจนรู้ได้ด้วยตนเองว่า ธรรมเหล่านั้นเป็นกุศลหรือไม่มีโทษ
เมื่อนั้นพึงถือปฏิบัติ

**อ้างอิง**
หมวดหมู่:พระสูตรในพระไตรปิฎกเถรวาท
หมวดหมู่:อังคุตตรนิกาย
หมวดหมู่:ธรรมหมวด 10
หมวดหมู่:คำศัพท์ศาสนาพุทธ
เทศน์

ในประเทศไทย การเทศน์แบบพิธีการพระสงฆ์จะนั่งบนธรรมมาสน์สูงเพื่อแสดงถึงความเคารพในพระธรรม ในฐานะที่เป็นหนึ่งในองค์รัตนตรัย
เทศน์ แปลว่า การแสดง การชี้แจง การชี้ให้เห็นแจ้ง ใช้ว่า เทศนา (อ่านว่า เท-สะ-นา หรือ เทด-สะ-หนา) ก็ได้
เทศน์ หมายถึงการถ่ายทอดธรรมอันเป็นคำสั่งสอนทางศาสนาด้วยการแสดงชี้แจงให้ฟัง เป็นการเผยแผ่ศาสนาแบบหนึ่งที่ใช้กันมาแต่สมัยพุทธกาล การเทศน์ในสมัยพุทธกาลไม่มีพิธีการแต่อย่างใด เพียงผู้แสดงนั่งอยู่ในสถานที่สมควรและผู้ฟังมีลักษณะตั้งใจฟังก็สามารถแสดงได้ ในขณะที่การเทศนานั้น อาจมีลักษณะลีลาต่างกันไปบ้างตามแต่อุปนิสัยของแต่ละบุคคล สำหรับพระพุทธเจ้าแล้วบางครั้งจะทรงใช้คาถาประพันธ์หรือร้อยแก้วธรรมดา
ในประเทศไทย การเทศน์กลายเป็นส่วนประกอบสำคัญในพิธีกรรมต่าง ๆ ของชาวไทยมาช้านาน เช่น วันขึ้นบ้านใหม่ วันแต่งงาน ไปจนถึงงานศพ และมีข้อปลีกย่อยในการประกอบพิธีกรรมมากมาย เช่น ต้องมีการอาราธนาศีลอาราธนาธรรม การจุดเทียนส่องธรรม เป็นต้น พระสงฆ์ไทยแต่โบราณก็มีการดัดแปลงโดยเพิ่มทำนองให้น่าสนใจ เรียกว่า เทศน์แหล่ ปัจจุบันอาจแบ่งการเทศน์พิธีกรรมของพระสงฆ์ในประเทศไทยตามจำนวนผู้เทศน์ได้เป็น เทศเดี่ยว (เทศน์รูปเดียว) และเทศน์สองธรรมมาสน์ขึ้นไป (ปุจฉา-วิสัชนา)
คำว่า เทศน์ หรือการเทศน์แบบพิธีการ ในความรู้สึกส่วนใหญ่ของคนไทยมักจะเข้าใจว่าเป็นพิธีกรรมการสอนที่เป็นทางการ เน้นพิธีการ และมีรูปแบบตายตัวที่ผู้เทศน์ไม่สามารถใช้ลูกเล่นหรือใช้อุปกรณ์ เช่น ภาพหรือสื่อประสมมาใช้เพื่อประกอบการเทศน์ได้ ทำให้ในปัจจุบันพระสงฆ์ได้มีปรับเปลี่ยนวิธีการเทศน์ด้วยวิธีอื่น ๆ เพื่อให้เข้ากับยุคสมัยที่เปลี่ยนไป เช่น การเทศน์ในพิธีการโดยไม่ใช้สำนวนโบราณ การสอนธรรมะผ่านสื่อต่าง ๆ การแต่งหนังสือ การแต่งเพลงธรรมะ เป็นต้น ซึ่งการเทศน์ด้วยวิธีหลังจะสามารถเข้าถึงกลุ่มเป้าหมายมากกว่า เพราะส่วนใหญ่ไม่ได้ใช้ทำนองแบบเทศน์พิธีการ และอาจมีมุกสอดแทรกลงไปทำให้น่าสนใจมากขึ้น

**ประเภทการเทศน์แบ่งตามทำนอง**
การเทศน์ว่าโดยทำนองมี 2 แบบ คือ
# เทศน์ธรรมวัตร คือเทศน์โดยในเสียงและทำนองเป็นปกติเหมือนอ่านหรือพูดธรรมดา ไม่ได้ออกเสียงและทำนองไพเราะด้วยการขับขาน มุ่งให้เข้าใจในเนื้อหาธรรมะเพื่อให้นำไปปฏิบัติได้เป็นสำคัญ เรียกว่า เทศน์ทำนองธรรมวัตร ก็ได้
# เทศน์แหล่ คือเทศน์โดยใช้เสียงและทำนองที่มุ่งความไพเราะเป็นสำคัญ เช่น เทศน์มหาชาติ เทศน์แหล่ ซึ่งมีทั้งแหล่ในคือเรื่องในมหาชาติและแหล่นอกคือเรื่องอื่นๆ ที่นำมาเสริมโดยมุ่งความสุนทรีย์ เช่น แหล่ชมนก แหล่ชมดง แหล่หญิงม่าย
นอกจากนี้ยังมีเทศน์แบบอื่นๆ เช่น เทศน์แจง

**ความเป็นมาของการเทศน์แบบพิธีการของพระสงฆ์ในประเทศไทย**
ในประเทศไทย การเทศน์แบบพิธีการสันนิษฐานว่าได้รับธรรมเนียมมาจากลังกา ปรากฏหลักฐานว่ามีการให้ความเคารพพระสงฆ์ผู้เทศนาด้วยการให้นั่งบนอาสนะสูงวิจตรไว้ในศิลาจารึกหลักที่ 1 (ด้านที่ 3) ดังนี้
จากหลักฐานดังกล่าวแสดงให้เห็นว่า การเทศนาธรรมบนอาสนะสูงใหญ่ของพระสงฆ์ได้มีมาตั้งแต่สมัยสุโขทัย โดยนิยมมีพิธีเทศนาในวันธรรมสวนะ ซึ่งประเพณีเทศนาธรรมก็ยังคงมีอยู่ตามวัดต่าง ๆ จนในปัจจุบันนี้

**อ้างอิง**
 พระธรรมกิตติวงศ์ (ทองดี สุรเตโช) ป.ธ. 9 ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดโอรสาราม กรุงเทพฯ พ.ศ. 2548
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
มหาวิทยาลัยวิสคอนซิน แมดิสัน

มหาวิทยาลัยวิสคอนซิน แมดิสัน (University of Wisconsin-Madison) หรือนิยมเรียก มหาวิทยาลัยวิสคอนซิน มหาวิทยาลัยรัฐในสหรัฐอเมริกา ตั้งอยู่ที่เมืองแมดิสัน ในรัฐวิสคอนซิน มหาวิทยาลัยก่อตั้งในปี พ.ศ. 2391 (ค.ศ. 1848) ในปัจจุบัน (ปี พ.ศ. 2548 เทอมฤดูใบไม้ร่วง) มีนักศึกษาทั้งหมด  41,480 คน ซึ่งทำให้มหาวิทยาลัยวิสคอนซิน มีนักศึกษามากเป็นอันดับ 10 ของมหาวิทยาลัยในสหรัฐอเมริกา
มหาวิทยาลัยวิสคอนซิน แมดิสัน มีชื่อเสียงในด้านแพทยศาสตร์ ศึกษาศาสตร์ ภูมิศาสตร์ ประวัติศาสตร์ สังคมศาสตร์ นิติศาสตร์ และรัฐศาสตร์
มหาวิทยาลัยตั้งอยู่ในตัวเมืองโดยด้านหลังมหาวิทยาลัยเป็นทะเลสาบขนาดใหญ่ และด้านหน้ามหาวิทยาลัยเป็นถนนชื่อสเตต เป็นแหล่งชอปปิงชื่อดังของเมืองแมดิสัน
ภาพในมหาวิทยาลัยวิสคอนซิน ด้านหลังเป็นตึกแคปิตอลของรัฐวิสคอนซิน

**ศิษย์เก่าที่มีชื่อเสียงชาวไทย**
 กัญจนา ศิลปอาชา อดีตรัฐมนตรีช่วยว่าการกระทรวงศึกษาธิการ- แก้วสรร อติโพธิ  อดีตเลขานุการคณะกรรมการตรวจสอบ คณะกรรมการตรวจสอบการกระทำที่ก่อให้เกิดความเสียหายแก่รัฐ (คตส) - ดวงกมล ชาติประเสริฐ คณบดีคณะนิเทศศาสตร์ จุฬาลงกรณ์มหาวิทยาลัย- หม่อมหลวงณัฏฐกรณ์ เทวกุล  พิธีกร นักการเมือง- เกษม ศิริสัมพันธ์ นักการเมือง อดีตรัฐมนตรี- ชัยอนันต์ สมุทวณิช- ชาติชาย ณ เชียงใหม่ สมาชิกสภาปฏิรูปแห่งชาติ- ไชยันต์ ไชยพร อาจารย์ประจำคณะรัฐศาสตร์ จุฬาลงกรณ์มหาวิทยาลัย- ณหทัย ทิวไผ่งาม- ธวัช วิชัยดิษฐ อดีตเลขาธิการนายกรัฐมนตรี- ธเนศ วงศ์ยานนาวา อาจารย์ประจำคณะรัฐศาสตร์ มหาวิทยาลัยธรรมศาสตร์- ประเสริฐ โศภน- ปิยะบุตร ชลวิจารณ์ อดีตรัฐมนตรีช่วยว่าการกระทรวงอุตสาหกรรม- พรชัย มาตังคสมบัติ- ภักดี โพธิศิริ- สืบแสง พรหมบุญ นักวิชาการทางด้านประวัติศาสตร์- วิชัย ริ้วตระกูล - เสริมลาภ วสุวัต- อิสสรีย์ หรรษาจรูญโรจน์ อธิการบดีมหาวิทยาลัยเทคโนโลยีราชมงคลรัตนโกสินทร์- รศ.ดร.ราชวดี ศิลาพันธ์ มหาวิทยาลัยเทคโนโลยีพระจอมเกล้าธนบุรี- รศ.ดร.เชาวลิต ลิ้มมณีวิจิตร รองอธิการบดี มหาวิทยาลัยเทคโนโลยีพระจอมเกล้าธนบุรี เลขานุการรัฐมนตรีว่าการกระทรวงวิทยาศาสตร์และเทคโนโลยี- ศ.ดร.นิธิ อัครศรีดำรงกุล(ชื่นชุ่ม) นักวิชาการด้านเศรษฐศาสตร์- รศ. ดร. ยุกติ มุกดาวิจิตร อาจารย์คณะสังคมวิทยาและมานุษยวิทยา มหาวิทยาลัยธรรมศาสตร์- รศ. ดร. ประจักษ์ ก้องกีรติ รองคณบดีฝ่ายวิจัยและบริการวิชาการ คณะรัฐศาสตร์ มหาวิทยาลัยธรรมศาสตร์
*ศ.ดร.สุชัชวีร์ สุวรรณสวัสดิ์ อดีตอธิการบดีมหาวิทยาลัยพระจอมเกล้าเจ้าคุณทหารลาดกระบังและผู้สมัครรับเลือกตั้งผู้ว่ากรุงเทพมหานคร พ.ศ.2565
*ดร.การดี เลียวไพโรจน์ หัวหน้าคณะที่ปรึกษาศูนย์วิจัยอนาคตศึกษา
*ผศ.ดร.พรสันต์ เลี้ยงบุญเลิศชัย อาจารย์ประจำคณะนิติศาสตร์ จุฬาลงกรณ์มหาวิทยาลัย

**บุคคลชาวไทยที่ได้ไปเป็นอาจารย์**
ศ.ดร.ธงชัย วินิจจะกูล อาจารย์ประจำภาควิชาประวัติศาสตร์เอเชียตะวันออกเฉียงใต้และประวัติศาสตร์ไทย

**แหล่งข้อมูลอื่น**
  เว็บไซต์มหาวิทยาลัยวิสคอนซิน แมดิสัน-  สมาคมนักเรียนไทย มหาวิทยาลัยวิสคอนซิน แมดิสัน date=2006-01-05 

**อ้างอิง**
วิสคอนซิน แมดิสัน
ฮิวเลตต์-แพคการ์ด

บริษัท ฮิวเลตต์-แพคการ์ด  (Hewlett-Packard Company) หรือตัวย่อ เอชพี (HP) เป็นหนึ่งในบริษัทด้านเทคโนโลยีสารสนเทศขนาดใหญ่ของโลก มีสำนักงานใหญ่อยู่ที่เมืองพาโลอัลโต รัฐแคลิฟอร์เนีย สหรัฐอเมริกา ทำธุรกิจเกี่ยวกับคอมพิวเตอร์ เครื่องพิมพ์ การจัดการภาพดิจิทัล

**ประวัติ**
นายวิลเลียม ฮิวเลตต์และเดวิด แพคการ์ด ซึ่งเป็นนักศึกษาของมหาวิทยาลัยสแตนฟอร์ด เริ่มกิจการบริษัทเอชพีในโรงรถในเมืองพาโลอัลโต รัฐแคลิฟอร์เนีย โดยมีเงินลงทุนครั้งแรก 500 ดอลลาร์ และทำธุรกิจเกี่ยวกับเครื่องมือวัด
เอชพีเป็นผู้คิดค้นคอมพิวเตอร์ส่วนบุคคลเป็นรายแรกของโลกในปี(ค.ศ1930) ในชื่อ Hewlett-Packard 9100A แต่เรียกผลิตภัณฑ์ของตนว่าเครื่องคิดเลขตั้งโต๊ะ (desktop calculator) ด้วยเหตุผลทางการตลาด เพราะคอมพิวเตอร์ของเอชพีนั้นไม่เหมือนคอมพิวเตอร์ของไอบีเอ็มที่แพร่หลายในขณะนั้น หลังจากนั้นเอชพีได้คิดค้นผลิตภัณฑ์ที่สำคัญหลายอย่าง ที่สำคัญคือเครื่องคิดเลขพกพาที่โปรแกรมได้
เอชพีถือเป็นสัญลักษณ์ที่สำคัญของการก่อตั้งซิลิคอนแวลลีย์
สิ่งประดิษฐ์ที่สำคัญของเอชพีในยุคหลังคือ พรินเตอร์อิงค์เจ็ต เลเซอร์พรินเตอร์ รวมถึงสแกนเนอร์ เมื่อ ค.ศ. 1984 ส่วนยุค 90 นั้นเอชพีขยายตลาดมาด้านคอมพิวเตอร์มากขึ้น เหตุการณ์ที่สำคัญคือการเข้าซื้อกิจการของคอมแพค ในปี ค.ศ. 2002

**รายชื่อประธานกรรมการบริหาร**

**แหล่งข้อมูลอื่น**
  HP
หมวดหมู่:บริษัทคอมพิวเตอร์
หมวดหมู่:บริษัทของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2482
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:ตราสินค้าอเมริกัน
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
HP

HP, Hp หรือ hp สามารถหมายถึง- ฮิวเลตต์-แพคการ์ด บริษัทคอมพิวเตอร์ในสหรัฐอเมริกา- เอชพี อิงค์ บริษัทคอมพิวเตอร์ในสหรัฐอเมริกาที่แทนที่จาก ฮิวเลตต์-แพคการ์ด ในปี 2015- แฮร์รี่ พอตเตอร์ ชื่ออย่างไม่เป็นทางการของชุดนวนิยายแฟนตาซี ประพันธ์โดย เจ. เค. โรว์ลิ่ง- แรงม้า หรือ กำลังม้า (horsepower ย่อว่า hp) เป็นหน่วยของกำลัง เทียบกับหน่วยเอสไอได้ค่าประมาณ 750 วัตต์- พลังชีวิต (hit point หรือ health point) ในวิดีโอเกมหมายถึงพลังงานของตัวละคร โดยเมื่อพลังชีวิตหมด ตัวละครนั้นจะตาย หรือไม่สามารถนำมาใช้ได้- เฮลโล! โปรเจกต์ นักร้องจากญี่ปุ่น
เทศน์แจง

แจง แปลว่า ขยายความ กระจายความ ใช้เรียกการเทศน์สังคายนาหรือเทศน์สอบทานพระธรรมวินัยว่า เทศน์แจง
เทศน์แจง คือการเทศน์เรื่องการทำสังคายนาครั้งแรกในพระพุทธศาสนา เนื้อหาของการเทศน์แจงคือขยายความข้อธรรมและข้อวินัยในพระธรรมปิฎกโดยย่อพอให้เป็นกริยาบุญ นิยมเทศน์ในงานศพของผู้ใหญ่ โดยถือว่าการเทศน์แจงเป็นบุญใหญ่ เป็นการรักษาพระธรรมวินัยไว้ เป็นการเลียนแบบการทำสังคายนาครั้งแรก ซึ่งมีผลทำให้รักษาพระพุทธศาสนาไว้ได้ตราบเท่าทุกวันนี้
เทศน์แจงนิยมเทศน์ 3 ธรรมาสน์ คือใช้พระ 3 รูปเทศน์ถามตอบกัน และมีพระอันดับแจง หรือพระแจงอีกส่วนหนึ่ง จำนวนอาจถึง 500 รูปก็ได้ ถ้ามีพระนั่งแจง 500 รูป เรียกกันว่า แจง 500 ในปัจจุบันแจง 500 มีทำกันน้อยแล้ว ด้วยว่าผู้ทำได้จะต้องมีศรัทธาและกำลังมากเป็นพิเศษ

**อ้างอิง**
 พระธรรมกิตติวงศ์ (ทองดี สุรเตโช) ป.ธ. 9 ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดโอรสาราม กรุงเทพฯ พ.ศ. 2548.
ทเทศน์แจง
ทเทศน์แจง
การจัดการการดำเนินงาน

การจัดการการดำเนินงาน (operations management)  อยู่ในขอบเขตการจัดการที่เกี่ยวข้องกับการออกแบบและควบคุมกระบวนการผลิตและการออกแบบในการดำเนินธุรกิจในการผลิตสินค้าหรือบริการ มีหน้าที่รับผิดชอบในการสร้างความมั่นใจว่าการดำเนินธุรกิจจะมีประสิทธิภาพในแง่ของการใช้ทรัพยากรอย่างน้อยเท่าที่จำเป็นและมีประสิทธิภาพในแง่ของการตอบสนองความต้องการของลูกค้า เกี่ยวข้องกับการจัดการระบบการผลิตทั้งหมดซึ่งเป็นกระบวนการที่แปลงข้อมูล (ในรูปแบบของวัตถุดิบ แรงงาน และพลังงาน) เป็นผลผลิต (ในรูปของสินค้าและ หรือบริการ) เป็นสินทรัพย์หรือส่งมอบผลิตภัณฑ์ หรือบริการ การปฏิบัติการผลิตผลิตภัณฑ์ จัดการคุณภาพและสร้างการบริการ การบริหารการปฏิบัติการครอบคลุมภาคต่างๆเช่นระบบธนาคารโรงพยาบาล บริษัท การทำงานร่วมกับซัพพลายเออร์ลูกค้าและการใช้เทคโนโลยี การดำเนินการเป็นหนึ่งในหน้าที่สำคัญในองค์กรพร้อมกับห่วงโซ่อุปทานการตลาดการเงินและทรัพยากรมนุษย์ การปฏิบัติการจำเป็นต้องมีการบริหารจัดการในแต่ละวันทั้งด้านการผลิตเชิงกลยุทธ์และของสินค้าและบริการ
ในการจัดการการผลิตหรือการบริการมีการตัดสินใจหลายอย่าง เช่น กลยุทธ์การดำเนินงาน การออกแบบผลิตภัณฑ์ การออกแบบกระบวน การการจัดการด้านคุณภาพ สมรรถภาพ การวางแผนสถานที่การวางแผนการผลิตและการควบคุมสินค้าคงคลัง แต่ละสิ่งเหล่านี้ต้องมีความสามารถในการวิเคราะห์สถานการณ์ปัจจุบันและหาทางออกที่ดีขึ้นเพื่อปรับปรุงประสิทธิภาพและประสิทธิผลของการผลิตหรือการบริการ

**อ้างอิง**
หมวดหมู่:การจัดการ
การจัดการวิศวกรรม

การจัดการวิศวกรรม เป็นสาขาวิชาที่เชื่อมช่องว่างระหว่างวิศวกรรมศาสตร์และการจัดการ การจัดการวิศวกรรมคือการศึกษาการจัดการทั้งหมดขององค์กร โดยเน้นที่กระบวนการผลิต วิศวกรรมศาสตร์ เทคโนโลยี หรือผลิตผล ซึ่งต้องใช้ความรู้ต่างๆดังนี้- สถิติ- แคลคูลัส- คณิตศาสตร์- เทคโนโลยี และ เทคโนโลยีสารสนเทศ- การบริหารธุรกิจ และ การจัดการ- วิศวกรรมอุตสาหการ- เศรษฐศาสตร์ และ เศรษฐศาสตร์วิศวกรรม

**แหล่งข้อมูลอื่น**
  Engineering Management Review - A Publication of the IEEE date=2006-09-01 -  IEEE Engineering Management Journal- Pan, Eric T-S. Perpetual Business Machines: Principles of Success for Technical Professionals ISBN 0-9754480-0-5

การจัดการวิศวกรรม
วิจารณญาณ

วิจารณญาณ (อ่านว่า วิจาระนะยาน) หมายถึงปัญญาที่สามารถรู้หรือให้เหตุผลที่ถูกต้อง ปัญญาสามารถในการพิจารณาจัดแจง วางแผน สืบสวน แสวงหา ไตร่ตรองเหตุผล เรียกว่า วิจารณปัญญา ก็มี
วิจารณญาณเป็นเครื่องมือในการสังเกตคิดค้น และตัดสินวินิจฉัยในเรื่องใดเรื่องหนึ่ง เป็นเครื่องมือของโยนิโสมนสิการ มีลักษณะเฟ้นหาไตร่ตรองข้อเท็จจริงด้วยเหตุผลรอบคอบและรอบด้าน ทำให้ฉุกคิดไม่ตัดสินใจโดยรีบด่วนจนเกิดความผิดพลาด เป็นให้การสรุปผลหรือตัดสินเรื่องนั้นๆ ถูกต้องถ่องแท้ หรือผิดพลาดน้อยที่สุด
วิจารณญาณเป็นเรื่องของปัญญา เหตุผลและข้อเท็จจริง มิใช่เป็นเรื่องของทัศนะและการคาดเดา
การศึกษาสมัยใหม่ในประเทศพัฒนาแล้วหลายประเทศได้นำกระบวนการคิดในลักษณะนี้มารวมไว้ในหลักสูตรการศึกษาขั้นพื้นฐาน เรียกว่า "การคิดเชิงวิจารณ์"

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
หมวดหมู่:การศึกษา
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
มาเล

มาเล (މާލެ) เป็นเมืองหลวงของประเทศมัลดีฟส์ ตั้งอยู่บนเกาะมาเลในหมู่เกาะคาฟุ (Kaafu Atoll) แต่มีการปกครองส่วนท้องถิ่นแยกจากเกาะอื่น ๆ ในหมู่เกาะ มีประชากร 103,693 คน (พ.ศ. 2549) เป็นศูนย์กลางทางเศรษฐกิจของประเทศ มีท่าเรือเชิงพาณิชย์บนเกาะ และมีท่าอากาศยานตั้งอยู่บนเกาะฮุลฮูเล (Hulhule Island) ที่อยู่ใกล้เคียง ซึ่งรวมถึงฐานเครื่องบินทะเลสำหรับการขนส่งภายใน โครงการถมทะเลได้ขยายท่าเรือ มาเลตั้งอยู่ที่ 4°10' เหนือ 73°30' ตะวันออก (4.1667, 73.5)  date=2012-08-23 

**ประวัติ**

**ภาพรวม**

**เศรษฐกิจ**

**ภูมิอากาศ**

**เขตการปกครอง**

**อ้างอิง**
มาเล
หมวดหมู่:ประเทศมัลดีฟส์
หมวดหมู่:เกาะในทวีปเอเชีย
หมวดหมู่:เกาะในมหาสมุทรอินเดีย